Xorasanê Veroci (eyalet)
Eyaletê Xorasanê Veroci (Farski: استان خراسان جنوبی, Ostān-e Khorāsān-e 
Jonūbī) hirıs u yew eyaletanê İrani ra yewo.

Serra 2004ıne de hukmatê İrani eyaletê Xorasani lete kerdo, u hirê eyaletê qıteki veciyê ke Xorasanê Veroci zi inan ra yewo ke hetê veroci de maneno. Rocvetışê cı de Efğanıstani rê cirano. No eyalet be kılim u cıresnayışê sefrani ra namdaro.

Erdê eyaleti124.899 km²o, serra 2006ıne de z nıfusê xo 636.420 tenan amariyao. Merkezê idarebiyayışi zi suka Bircendio.

Ca 
Cayê eyaletê Xorasanê Veroci rocvetışê İrani de ca gêno. Zımey eyaleti de eyaletê Xorasanê Rezewi, rocvetışê cı de Efğanıstan, verocê cı de Sistan u Belucıstan u Kırman, rocawanê cı de zi Sımnan estê.

Nıfus 
Şarê ke eyaletê Xorasanê Veroci de weşiya xo ramenê, Farsi, Peştuni, Beluci u  Erebi ra yênê pera. Zafêri ke eyalet de cıwiyenê Farsê u Farsi sukê zey Bircend u Kaen de u hetê rocvetışi de cıwiyenê. Serrê peyêni de Efğanıstan ra eyaletê Xorasanê Veroci sero goçê gırdi vıraziyayi.

Bircend teber de sukê piliê ke eyalet miyan de ca gênê : Fırdews, Kaen, Sereyan, Nebenden, Tebes u Serbêşêxo

Eyaletê İrani